Милорад Геров
Иде топло лято

chitanka.info

Иде топло лято и

за отдих час.

Грее слънце златно,

то злати и нас.

Волни през полето

ще летим безспир.

Ще тупти сърцето

през поток, баир.

И морето южно

ще ни мами пак.

Весело, задружно,

ще летим с влак.

Толкоз е прекрасно

да си млад турист

и да дишаш страстно

пресен въздух чист.

И сред планините,

и сред морска жар

да прекарваш дните

с някой нов другар!

Тия дни чудесни —

топли летни дни,

със игри и песни

да посрещнем ний!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.